Diari Oficial de la Generalitat Valenciana


Sumari del DOGV 3625, del 15-11-1999 (1999/9509)

RESOLUCIÓ de 29 d'octubre de 1999, de la Conselleria de Benestar Social, per la qual es determina la minoració del crèdit inicialment destinat al finançament de tres beques per a la realització de pràctiques professionals d'informàtica en l'àmbit dels serveis socials.
----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3625

Data del DOGV
:   15-11-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/9509


Data del document
:   12-10-1999

Organisme emissor
:   Conselleria de Benestar Social

Tipus de document
:   Resolució

Anàlisi jurídica

 Descriptors 

:   * suport econòmic
    * ajuda pública
    * professió de la informàtica
    * assignació per estudis

RESOLUCIÓ de 29 d'octubre de 1999, de la Conselleria de Benestar Social, per la qual es determina la minoració del crèdit inicialment destinat al finançament de tres beques per a la realització de pràctiques professionals d'informàtica en l'àmbit dels serveis socials. [1999/M9509]
  
Antecedents
  
L'Ordre de 8 de març de 1999, de la Conselleria de Benestar Social (DOGV núm. 3.485, de 30 d'abril), va convocar tres beques per a la realització de pràctiques professionals d'informàtica en l'àmbit dels serveis socials. L'article 3 de l'ordre esmentada estableix una dotació econòmica per a finançar les beques de 4.050.000 pessetes, a càrrec de la línia de subvenció 442/000/99 del programa pressupostari 313.10.
  
Però la base quarta de l'ordre estableix la dotació de les beques en 150.000 pessetes mensuals cadascuna, amb un import total màxim d'1.350.000 pessetes per beca en l'anualitat de 1999.
  
Fonaments de dret
  
Tenint en compte que la quantitat màxima establida en l'apartat anterior correspon al finançament de nou mensualitats de cadascuna de les tres beques comptades a partir de l'1 d'abril, amb 150.000 pessetes cadascuna, i que el gaudi de les beques es va iniciar el dia 1 de juliol de 1999.
  
Tenint en compte que es va contraure el crèdit de 2.700.000 pessetes per a finançar les beques i en va quedar un de reservat sense executar d'1.350.000 pessetes.
  
Fonaments jurídics
  
Per tot això, vist l'article 47.11 del Decret Legislatiu de 26 de juny de 1991, que aprova el Text Refós de la Llei d'Hisenda Pública de la Generalitat Valenciana, en ús de les atribucions concedides per l'article 35 de la Llei 5/1983, de la Generalitat Valenciana, de 30 de desembre, i del que diu l'Ordre de 8 de març de 1999, de la Conselleria de Benestar Social, a proposta de la Direcció General de Serveis Socials, resolc:
  
Minorar el crèdit destinat inicialment com a dotació pressupostària en l'Ordre de convocatòria de 8 de març de 1999, de la Conselleria de Benestar Social, per al finançament de les tres beques per a la realització de pràctiques professionals d'informàtica, en la quantitat d'un milió tres-cents cinquanta mil pessetes (1.350.000 PTA), i deixar el crèdit destinat al finançament de la convocatòria de referència en la quantitat de dos milions set-centes mil pessetes (2.700.000 PTA)
  
Contra aquesta resolució, que esgota la via administrativa, s'hi podrà interposar, amb caràcter potestatiu, un recurs de reposició davant de l'òrgan que dicta aquesta resolució, en el termini d'un mes comptador des de l'endemà de la notificació, o interposar directament un recurs contenciós administratiu davant del Tribunal Superior de Justícia de la Comunitat Valenciana, en el termini de dos mesos comptadors des de l'endemà de la notificació.